Anexa 2 CONSILIUL LOCAL AL MUNICIPIULUI PLOIESTI METODOLOGIA GENERALA pentru atribuirea contractelor de finantare nerambursabila din fondurile publice ale Municipului Ploiesti, alocate pentru activitati nonprofit potrivit Legii nr 350/2005 CAPITOLUL I - DISPOZITII GENERALE 1 Prezenta "METODOLOGIE" se aplica tuturor solicitantilor persoane fizice sau persoane juridice fara scop patrimonial - asociatii ori fundatii constituite conform legii - sau culte religioase recunoscute conform legii, care depun propuneri de proiecte în conformitate cu domeniile si obiectivele prevazute în "PROGRAMUL ANUAL" al finantarilor nerambursabile de la bugetul local al municipiului Ploiesti care va fi aprobat prin hotarâre a Consiliului Local al municipiului Ploiesti, în vederea atribuirii contractelor de finantare nerambursabila 2 Participarea la PROGRAMUL ANUAL al finantarilor nerambursabile de la bugetul local al municipiului Ploiesti pentru acordarea de finantari nerambursabile este nediscriminatorie, solicitantii care depun propuneri de proiecte putând fi persoane fizice sau persoane juridice fara scop patrimonial, asociatii ori fundatii constituite potrivit legii sau culte religioase recunoscute conform legii, care activeaza în folosul comunitatii municipiului Ploiesti, functioneaza pe raza municipiului Ploiesti si propun desfasurarea unor actiuni sau programe care sa contribuie la interesul public local al municipiului Ploiesti în domeniile specificate în PROGRAMUL ANUAL al finantarilor nerambursabile Numarul de participanti la procedura de selectie de proiecte nu este limitat Prezenta METODOLOGIE este menita a face precizari la "GHIDUL SOLICITANTULUI" CAPITOLUL II - PROCEDURA DE ATRIBUIRE A CONTRACTELOR DE FINANTARE NERAMBURSABILA INSTRUCTIUNI 3 Atribuirea contractelor de finantare nerambursabila se face în concordanta cu "PROGRAMUL ANUAL" (domenii si obiective) si în limita fondurilor publice alocate de municipiul Ploiesti 4 Proiectele pentru atribuirea contractelor de finantare nerambursabila elaborate de solicitanti vor cuprinde detaliat informatii verificabile despre: a) scop; b) obiectivele specifice; c) activitatile ce se doresc a fi întreprinse; d) costurile asociate si rezultatele urmarite; e) alte informatii verificabile, utile pentru sustinerea si evaluarea proiectelor; 5 Evaluarea proiectelor pentru atribuirea contractelor de finantare nerambursabila se face în sistem competitiv, potrivit criteriilor de acordare a finantarilor nerambursabile si a punctajului stabilit, cu respectarea prevederilor Legii nr 350/2005 privind regimul finantarilor nerambursabile din fonduri publice alocate pentru activitati non profit si de interes general 6 În cazul în care beneficiarul contracteaza, în cursul aceluiasi an calendaristic mai mult de o finantare nerambursabila de la autoritatea finantatoare - municipiul Ploiesti, nivelul total al finantarii nu poate depasi o treime din totalul fondurilor publice alocate PROGRAMULUI ANUAL aprobat 7 În cazul în care exista un singur participant la procedura de selectie, proiect în domeniul cuprins în PROGRAMUL ANUAL, procedura de selectie se va repeta Daca în urma procedurii de repetare a selectiei, numai un participant a depus propunerea de proiect, autoritatea finantatoare are dreptul de a atribui contractul de finantare narambursabila acestuia, în conditiile legii 8 Pentru aceeasi activitate nonprofit, un beneficiar nu poate contracta decât o singura finantare nerambursabila de la bugetul local în decursul unui an fiscal CAPITOLUL III - DATA LIMITA PENTRU DEPUNEREA PROPUNERILOR DE PROIECTE 9 Data limita pentru depunerea propunerilor de proiecte se stabileste prin anuntul de participare, care nu trebuie sa fie mai devreme de 30 de zile de la data publicarii anuntului de participare 10 În cazul în care, din motive de urgenta respectarea termenului prevazut la alineatul precedent ar cauza prejudicii autoritatii finantatoare, aceasta are dreptul de a accelera aplicarea procedurii de selectie de proiecte prin reducerea numarului de zile, dar nu mai putin de 15 zile In acest caz se vor include în anuntul de participare motivele reducerii termenului de 30 de zile 11 Termenul de depunere a propunerilor de proiecte poate fi prelungit cu conditia comunicarii în scris a noii date limita de depunere a propunerilor de proiecte, cu cel putin 6 zile înainte de expirarea termenului initial, catre toti solicitantii care au primit un exemplar al documentatiei pentru elaborarea si prezentarea proiectului CAPITOLUL IV - ELIGIBILITATE, ÎNREGISTRARE, CAPACITATE TEHNICA SI CAPACITATE FINANCIARA 12 Este exclus din procedura pentru atribuirea contractului de finantare nerambursabila, respectiv nu este eligibil solicitantul care se afla în oricare dintre urmatoarele situatii: a) Nu si-a îndeplinit obligatiile de plata exigibile a impozitelor si taxelor catre stat, a contributiei pentru asigurarile sociale de stat, precum si a impozitelor si taxelor locale; b) Furnizeaza informatii false în documentele prezentate; c) A comis o grava greseala în materie profesionala sau nu si-a îndeplinit obligatiile asumate printr-un contract de finantare nerambursabila, în masura în care autoritatea finantatoare poate aduce ca dovada mijloace probante în acest sens; d) Face obiectul unei proceduri de dizolvare sau de lichidare ori se afla deja în stare de dizolvare sau de lichidare, în conformitate cu prevederile legale în vigoare; e) Nu prezinta declaratia pe propria raspundere din care sa rezulte pentru solicitant faptul ca nu mai are contractata nici o alta finantare nerambursabila cu municipiul Ploiesti, pentru aceeasi activitate nonprofit în decursul unui an fiscal ori, mai are contractata o finantare nerambursabila cu aceasta autoritate în cursul aceluiasi an calendaristic, dar nivelul finantarii depaseste o treime din totalul fondurilor publice alocate programului aprobat anual în bugetul municipiului Ploiesti municipiul Ploiesti, în calitate de autoritate finantatoare are dreptul de a cere solicitantilor prezentarea de documente care dovedesc eligibilitatea, precum si documente edificatoare care sa dovedeasca forma de înregistrare ca persoana juridica/culte religioase recunoscute conform legii 13 În cazul solicitantilor persoane fizice având cetatenia straina sau persoane juridice straine fara scop patrimonial, pot fi luate în considerare documentele considerate ca fiind suficiente pentru dovedirea eligibilitatii în tara în care solicitantul este rezident 14 Solicitantul are obligatia de a prezenta documentele prin care dovedeste capacitatea tehnica si cea economico-financiara, precum si de a permite verificarea de catre autoritatea finantatoare a bilantului contabil sau un document similar cu bilantul contabil, considerat legal si edificator în tara în care solicitantul este rezident 15 Dispozitiile Ordonantei Guvernului nr 34/2006 privind atribuirea contractelor de achizitie publica, a contractelor de concesiune de lucrari publice si a contractelor de concesiune de servicii, actualizata, se aplica corespunzator CAPITOLUL V - DOCUMENTATIA PENTRU ELABORAREA SI PREZENTAREA PROPUNERII DE PROIECT INSTRUCTIUNI 16 In cererea de finantare, solicitantul va furniza informatii specifice proiectului referitoare la: - scop; - obiectivele specifice; - activitatile care urmeaza a fi desfasurate; - specificatii de performanta; - grafic de timp; - grup tinta; - echipa proiectului, responsabilitati, etc 17 Propunerea tehnica cuprinsa în propunerea de proiect se elaboreaza în concordanta cu cerintele cuprinse în Ghidul Solicitantului, de maniera a asigura furnizarea tuturor informatiilor necesare pentru evaluarea tehnica 18 Propunerea financiara (Bugetul proiectului) se elaboreaza de solicitant în asa fel încât sa asigure furnizarea tuturor informatiilor necesare evaluarii financiare 19 Propunerea de proiect (Cererea de finatare si Anexele) are caracter ferm si obligatoriu din punct de vedere al continutului si trebuie sa fie semnata, pe propria raspundere, de catre solicitant sau de catre o persoana împuternicita legal de acesta Bugetul ramâne ferm pe toata durata de îndeplinire a contractului de finantare nerambursabila Orice modificare între liniile bugetare se face numai cu aprobarea Finantatorului, cu conditia ca aceste modifcari sa nu influenteze bugetul total al proiectului Solicitantul are obligatia de a exprima costurile din propunerea financiara în lei, iar acestea sa fie în concordanta cu preturile reale ale costurilor si serviciilor 20 Orice persoana fizica sau persoana juridica fara scop patrimonial care a obtinut un exemplar al documentatiei pentru elaborarea si prezentarea propunerii de proiect are dreptul de a solicita si de a primi clarificari din partea autoritatii finantatoare Aceasta are obligatia de a transmite raspuns la orice solicitare de clarificari, dar numai la acele clarificari soluicitate cu cel putin 6 zile înainte de data limita pentru depunerea propunerilor de proiect Autoritatea finantatoare are obligatia de a transmite raspunsul la solicitarile de clarificari cu cel putin 4 zile înainte de data limita pentru depunerea propunerilor de proiect Autoritatea finantatoare are dreptul de a completa din proprie initiativa, în vederea clarificarii, documentatia pentru elaborarea si prezentarea ofertei si este obligata sa comunice în scris tuturor solicitantilor orice astfel de completare Transmiterea comunicarii se face cu cel putin 4 zile înainte de data limita pentru depunerea propunerilor de proiect 21 Solicitantul are obligatia de a depune propunerea de proiect la adresa si pâna la data limita pentru depunere, stabilita în anuntul sau în invitatia de participare si îsi asuma riscurile transmiterii propunerii de proiect, inclusiv forta majora 22 Orice solicitant are dreptul de a-si modifica sau de a-si retrage propunerea de proiect numai înainte de data limita stabilita pentru depunerea propunerii de proiect Nerespectarea acestei prevederi se sanctioneaza cu excluderea solicitantului de la procedura atribuirii contractului de finantare nerambursabila 23 Prezentarea ofertelor se va face într-un plic exterior închis pe care se va scrie urmatorul text: municipiul Ploiesti - Pentru comisia de evaluare si selectionare a proiectelor carora le vor fi atribuite contracte de finantare nerambursabila din fonduri publice - A NU SE DESCHIDE ÎNAINTE DE SEDINTA DE EVALUARE (conform anuntului de participare) In plicul exterior se vor introduce: 1 Scrisoarea de înaintare/interes, 2 Un plic interior ce va cuprinde un exemplar original si o copie a proiectului si a documentelor de calificare Ambele exemplare ale proiectului (originalul si copia) trebuie sa fie semnate in original pe fiecare pagina Acest plic interior trebuie sa fie inchis si marcat cu denumirea si adresa solicitantului - candidat, pentru a permite returnarea documentelor de calificare, fara a fi deschise, în cazul în care scrisoarea de interes este declarata întârziata În cazul în care plicul exterior nu este marcat conform prevederilor de mai sus, autoritatea finantatoare poate respinge oferta si nu îsi asuma nici o responsabilitate, pentru ratacirea documentelor de calificare CAPITOLUL VI DESCHIDEREA SI EVALUAREA PROPUNERILOR DE PROIECTE 24 Evaluarea proiectelor se face în sistem competitiv, în conformitate cu criteriile de evaluare si punctaj 25 Atribuirea fiecarui contract de finantare nerambursabila de face de catre comisia de evaluare, constituita de autoritatea finantatoare în acest scop 26 Comisia de evaluare a propunerilor de proiect, au obligatia de a deschide ofertele de propuneri de proiecte la data si în locul indicate în anuntul sau în invitatia de participare Orice solicitant/ofertant are dreptul de a fi prezent la deschidere Comisia de evaluare nu are dreptul de a respinge o propunere de proiect având ca singura motivatie absenta de la deschidere a solicitantului - candidat 27 Comisia de evaluare are dreptul sa respinga propunerea de proiect în oricare dintre urmatoarele cazuri: a) Propunerea de proiect pentru atribuirea contractului de finantare nerambursabila nu respecta cerintele prevazute în documentatia pentru elaborarea si prezentarea propunerii de proiect; b) Propunerea de proiect contine propuneri referitoare la clauzele contractuale, propuneri care sunt în mod evident dezavantajoase pentru autoritatea finantatoare; c) Explicatiile solicitate referitor la fundamentarea economica nu sunt concludente; d) Solicitantul beneficiaza de conditii deosebit de favorabile pentru îndeplinirea contractului de finantare nerambursabila (se doreste evitarea finantarii unui solicitant care detine pozitii similare monopolului fata de ceilalti concurenti) CAPITOLUL VII FORME DE COMUNICARE 28 Orice comunicare, solicitare, informare, notificare si alte asemenea, se transmite sub forma de document scris Orice document scris se înregistreaza în momentul transmiterii si al primirii Orice document scris trebuie confirmat de primire, cu exceptia documentelor care confirma primirea Documentele scrise pot fi transmise prin una din urmatoarele forme: a) scrisoare prin posta; b) telegrama; c) telex; d) telefax; e) electronica 29 Autoritatea finantatoare sau, dupa caz, solicitantul care a transmis documentele prin una dintre formele prevazute la punctul 28, alin 3 lit "b" - "d" are obligatia de a transmite documentele respective în cel mult 24 de ore si sub forma de scrisoare prin posta În cazul în care documentele scrise se transmit în forma electronica, acestora le sunt aplicabile prevederile legale referitoare la semnatura electronica, astfel încât sa îndeplineasca conditiile de proba si de validitate ale unui act juridic CAPITOLUL VIII ANULAREA APLICARII PROCEDURII PENTRU ATRIBUIREA CONTRACTULUI DE FINANTARE NERAMBURSABILA 30 Autoritatea finantatoare are dreptul de a anula aplicarea procedurii pentru atribuirea contractului de finantare nerambursabila, în urmatoarele cazuri: a) nici unul dintre solicitantii - candidati nu a îndeplinit conditiile de calificare; b) au fost prezentate numai propuneri de proiecte necorespunzatoare, respectiv care: • sunt depuse dupa data limita de depunere a propunerilor de proiecte; • nu au fost elaborate si prezentate în concordanta cu cerintele cuprinse în documentatia pentru elaborare si prezentarea proiectelor de propuneri; • contin în propunerea tehnica si cea financiara date care par în mod evident a nu fi rezultatul liberei concurente si care nu pot fi temeinic justificate; • contin propuneri referitoare la clauzele contractuale, propuneri care sunt în mod evident dezavantajoase pentru autoritatea finantatoare; • prin valoarea inclusa în propunerea financiara a fost depasita suma propusa în PROGRAMUL ANUAL al finantarii nerambursabile pentru respectiv sau nu corespund punctului nr 8 din prezenta Metodologie; c) circumstante exceptionale afecteaza procedura, pentru atribuirea contractului de finantare nerambursabila sau este imposibila încheierea contractului 31 Decizia de anulare nu creeaza vreo obligatie a autoritatii finantatoare fata de participantii la procedura de atribuire a contractelor de finantare nerambursabila 32 Autoritatea finantatoare va comunica în scris tuturor participantilor la procedura de atribuire a contractelor de finantare nerambursabila în cel mult doua zile de la data anularii, motivul acestei decizii CAPITOLUL IX ÎNCHEIEREA, ÎNDEPLINIREA SI FINALIZAREA CONTRACTULUI DE FINANTARE NERAMBURSABILA 33 Contractul de finantare nerambursabila se încheie între municipiul Ploiesti prin reprezentatul legal al autoritatii executive PRIMAR, în calitate de FINANTATOR si solicitantul al carui proiect a fost selectionat, în calitate de BENEFICIAR, în termen de maxim 30 de zile de la data comunicarii rezultatului sesiunii de selectie a proiectelor în presa locala si pe site-ul municipiului Ploiesti La încheierea contractului de finantare nerambursabila, beneficiarul este obligat sa semneze Declaratia de impartialitate prevazuta în Anexa la Legea nr 350/2005 34 Platile efectuate de FINANTATOR catre BENEFICIAR se fac în 2 sau mai multe transe, prevazute în contractul de finantare nerambursabila, în functie de domeniul abordat, complexitatea proiectului, graficul de timp si marimea finantarii nerambursabile Dupa virarea primei transe, eliberarea unei noi transe se va face numai dupa ce Beneficiarul a depus un Raport Intermediar (tehnic si financiar) si numai dupa ce acesta a fost vizat pozitiv de reprezentantii Autoritatii Finantatoare (Directia Economica; Directia Tehnic-Investitii; Directia Gestiune Patrimoniu si Directia Relatii Internationale - in functie de obiectivul proiectului) si aprobat de conducatorul autoritatii locale pentru a se putea minimiza posibilele riscuri financiare cu privire la proiectul respectiv 35 Finantatorul nu va elibera beneficiarului ultima transa a finantarii nerambursabile (transa de decontare) mai înainte de validarea raportului final de activitate si a raportului financiar, pe care beneficiarul este obligat sa le depuna la sediul finantatorului în termen de cel mult 15 de zile de la terminarea activitatii Validarea se face în termen de cel mult 30 de zile de la depunerea de catre beneficiar a raportului final de activitate si a raportului financiar 36 Municipiul Ploiesti- în calitate de autoritate finantatoare - îsi rezerva dreptul de a face verificari atât în perioada derularii contractului de finantare nerambursabila, cât si ulterior validarii celor doua rapoarte, în scopul completarii dosarului finantarii nerambursabile 37 Contractul de finantare nerambursabila va prevedea, sub sanctiunea nulitatii, obligatia beneficiarului de a permite pe toata durata contractului, precum si pe o perioada de 5 ani de la încetarea acestuia, în decurs de 3 zile lucratoare de la primirea unei notificari în acest sens, accesul neîngradit al reprezentantilor autoritatii contractante sau a altor organe de control abilitate de lege (Curtea de Conturi, etc ) pentru a controla documentele pe baza carora se tine evidenta activitatilor derulate în cadrul contractului Controlul se efectueaza la locul unde aceste documente sunt pastrate de catre beneficiar CAPITOLUL X - CAI DE ATAC 38 Actele sau deciziile care determina ori sunt rezultatul procedurii de evaluare si selectie a proiectelor pentru atribuirea contractelor de finantare nerambursabila, considerate nelegale, pot fi atacate pe cale administrativa si/sau justitie Actiunea în justitie se introduce la TRIBUNALUL PLOIESTI, Sectia Comerciala si Contencios Administrativ 39 Autoritatea Finantatoare este competenta sa solutioneze contestatiile înaintate pe cale administrativa 40 Orice persoana fizica sau juridica care are un interes legitim în legatura cu un anumit contract de finantare nerambursabila si care sufera sau a suferit un prejudiciu, ca o consecinta directa a unui act nelegal sau a unei decizii nelegale, are dreptul de a utiliza caile de atac Actiunea în justitie se introduce numai dupa epuizarea caii de atac a contestatiei pe cale administrativa si numai de catre acele persoane care au înaintat contestatii, precum si pentru acele capete de cerere care au facut obiectul atacului pe cale administrativa 41 Actiunea în justitie se introduce numai atunci când Autoritatea Finantatoare nu a raspuns unei contestatii în termenul prevazut de lege ori atunci când contestatorul nu este satisfacut de raspunsul primit în termen legal 42 Persoana fizica sau juridica care introduce actiune în justitie în conditiile precizate, are obligatia de a notifica de îndata Autoritatii Finantatoare despre aceasta, precum si de a asigura primirea notificarii de catre Autoritatea Finantatoare în cel mult 3 zile lucratoare de la data introducerii actiunii CAPITOLUL XI - CONTRAVENTII SI SANCTIUNI 43 Dispozitiile Legii nr 350/2005 privind regimul finantarilor nerambursabile din fonduri publice alocate pentru activitati nonprofit de interes general si ale Ordonantei Guvernului nr 34/2006 privind atribuirea contractelor de achizitie publica, a contractelor de concesiune de lucrari publice si a contractelor de concesiune de servicii, se aplica în mod corespunzator contractelor de finantare nerambursabila din fonduri publice CAPITOLUL XII - DISPOZITII TRANZITORII SI FINALE 44 Prezenta "METODOLOGIE" este elaborata potrivit Legii nr 350/2005 privind regimul finantarilor nerambursabile din fonduri publice alocate pentru activitati nonprofit de interes general, Ordonantei de Urgenta a Guvernului nr 34/2006 privind atribuirea contractelor de achizitie publica, a contractelor de concesiune de lucrari publice si a contractelor de concesiune de servicii si H G nr 925/2006 pentru aprobarea normelor de aplicare a prevederilor referitoare la atribuirea contractelor de achizitie publica din Ordonanta deurgenta a Guvernului nr 34/2006, cu modificarile si completarile ulterioare Erata: nr zile = nr zile calendaristice 8 